અમદાવાદ, 5 માર્ચ: હાલમાં રાજ્ય સ્વાઇન ફ્લૂના કારણે ભયના ઓથાર નીચે છે. ચોતરફ આપને લોકો પોતાના મોઢા પર સ્વાઇન ફ્લૂથી બચવા માટે માસ્ક પહેરીને ફરતા જોવા મળશે, એટલો સૌમાં સ્વાઇન ફ્લૂનો ડર ઘર કરી ગયો છે. જોકે સ્વરક્ષણ માટે આ પ્રિકોશન લેવું જરૂરી પણ છે. ઠેરઠેર ઉકાળા પણ પીવડાવવામાં આવી રહ્યા તેમ જ લોકોને માસ્કનું વિતરણ પણ કરવામાં આવી રહ્યું છે. તેમ છતાં રાજકોટમાં આજે સ્વાઇન ફ્લૂના કારણે એક વ્યક્તિનું મોત થયું છે, જ્યારે ઘણા લોકો સારવાર હેઠળ છે.